กินยาคุมแผงแรกได้ 4 วัน เวลา 3 ทุ่มทุกวัน ต้องแต่ประจำเดือนมาวันแรกคะ แต่ในวันที่ 4 ได้อาเจียนออกมาหลังกินยาได้ 25 นาที แต่ไม่มากค่ะเหมือนประมาณทางอาหารเยอะแต่ไม่แน่ใจว่ายาออกมาด้วยไหม เช้าอีกวันพี่สาวเลยให้กินยาไป 1 เม็ด ประสิทธิภาพคุมกำเนิดจะลดลงไหมค่ะ ถ้ามีเพศสัมพันธ์กับแฟนหลังจากนี้ นับตั้งแต่มีประจำเดือนมายังไม่มีอะไรกับแฟนเลยค่ะ และกินยาแผงแรกจำเป็นต้องคุมกำเนิดแบบอื่นด้วยไหมคะ
สวัสดีค่ะ การใช้ยาคุมแบบแผงรายเดือนนั้น เป็นการคุมกำเนิดที่มีประสิทธิภาพสูง หากกินทุกวันติดต่อกันจนยาหมดแผง เริ่มกินตั้งแต่ 5 วันแรกของประจำเดือนจะมีเพศสัมพันธ์ได้ทันที ไม่จำเป็นต้องใช้วิธีการอื่นร่วมไปด้วยการอาเจียนหลังการกินยาภายใน 30 นาทีนั้น แนะนำการกินยาเข้าไปใหม่ ดังนั้นอย่างที่ทำคือการกินชดเชยเข้าไปนั้นถูกต้องแล้ว หากได้กินชดเชยไปอีก 1 เม็ด และกินเม็ดที่เหลือต่อไปตามปกติ โอกาสตั้งครรภ์ยังมีได้น้อย และหากไม่สบายใจ อาจจะใช้ถุงยางอนามัยเพื่อคุมกำเนิดร่วมไปด้วย จนกว่าประจำเดือนครั้งถัดไปจะมา